section_heading: Povijest
paragraph_text: Tip policijske govornice kojoj TARDIS nalikuje napravljen je od betona. Međutim, rekviziti za televizijsku seriju isprva su, zbog lakšeg transporta i izrade na lokaciji, rađeni od drveta, a kasnije od staklene vune. Dimenzije i boja TARDIS-a korištenog u seriji mnogo su se puta mijenjale zbog slučajnog oštećivanje i zahtjeva serije te ni jedan TARDIS nije bio vjerna kopija originalnog modela Mackenzie Trench. Ta nedosljednost spominje se u epizodi "Blink" (2007.) kad lik inspektora Shiptona kaže da TARDIS "nije prava policijska govornica. Telefon je lažan, a prozori su krive veličine."<ref>